《次韵谢察院田寺丞倡酬之作》
宋代·喻良能

两翁辞采偶同时，春草还应梦谢池。
出月穿天端有意，掀雷抉谢岂无期。
推门不作孤吟苦，击钵犹嫌得句迟。
顾我无才难入社，焚香时许诵清诗。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。